Krokodilrivier (Mpumalanga)

Vir die "Krokodilrivier", 'n sytak van die Limpopo, sien Krokodilrivier (Limpopo).

Die Krokodilrivier is 'n groot rivier wat deur Mpumalanga, Suid-Afrika vloei.

 Oorsprong en roete 
Die Krokodilrivier ontspring in die Steenkampsberge noord van Dullstroom, Mpumalanga, en is 'n takrivier van die Komatirivier. Dit staan ook bekend as die Krokodilrivier (Oos) om verwarring te voorkom met die 
Krokodilrivier in die weste van die ou Transvaal.

duimnael|links|300px|Krokodilrivier vanuit Marlothpark gesien.

Die Krokodilrivier in Mpumalanga het 'n opvanggebied van 10 446 km2. Stroomop is die gewilde forelhengelplekke rondom Dullstroom.Hengel in Dullstroom  Na die Kwenadam vloei die rivier deur Schoemanskloof, oor die Montrose-waterval na die Laeveldse landbougebied. Die stelselmatige afname in die rivier se volume is waarskynlik a.g.v. wateronttrekking vir landboubesproeiing en natlei van vrugteboorde. Daarna vloei dit deur Nelspruit se nywerheidsgebied, dan langs die suidelike Krugerwildtuingrens en groot suikerrietplantasies, en naby Komatipoort vloei die rivier in die Komatirivier in.The Komati River Basin and Land Use 

 Toerisme-aantreklikhede langs die Krokodil 
duimnael|regs|300px|Krokodilrivier vanuit Ngwenya Lodge gesien
duimnael|regs|300px|Krokodilrivier vanaf Malalane gesien
duimnael|regs|300px|'n Nylkrokodil lê en bak in die son op die oewer van die Krokodilrivier naby Malalane
Die rivier vloei deur die Laeveld- Botaniese Tuin by Nelspruit, waar dit 'n diep kloof binnegaan, en die Nelsrivier uit die noorde daarby aansluit. Dit vorm ook die volle suidelike grens van die Krugerwildtuin. Hier verskaf die oewer uitstekende wildkykgeleenthede, aangesien diere vrylik tussen die Krugerwildtuin en privaat reservate ten suide rondbeweeg.

Gewilde oorde sluit onder meer in:
 Leopard Creek Gholfbaan, deur Gary Player ontwerp
 Malelaneruskamp in die KrugerwildtuinMalelane Ruskamp
 Marlothpark (landgoed en wildbewaringsgebied)
 Ngwenya Lodge ('n tyddeeloord)
 Krokodilbrugruskamp in die KrugerwildtuinKrokodilbrug Ruskamp

 Sytakke 
 Bankspruit
 Bumespruit (Krugerwildtuin)
 Elandsrivier, 'n sytak van die Krokodilrivier bekend vir sy baie watervalle, ontspring in die grasvlaktes op die plato van die Drakensberg naby Machadodorp.
 Hartebeesspruit
 Houtbosloop en Devil's Creek, mondings digby Montrosepas op N4.
 Kaaprivier, monding digby N4 langs die Krugerwildtuin met sytakke:
 Suidkaaprivier en Noordkaaprivier met sy sytak, die Queensrivier.
 Mbiyamitirivier (Krugerwildtuin)
 sytak: Napispruit (Krugerwildtuin)
 Nelsrivier, ontspring in Long Tompas op die Drakensberge.
 Statsrivier
 Vurhamispruit (Krugerwildtuin)
 Witrivier
 sytakke: Blinkwaterspruit en Boonsteloop

 Verwysings 

 Eksterne skakels 
 Riviere van Suid-Afrika  

Kategorie:Mpumalanga
Kategorie:Riviere in Mpumalanga
Kategorie:Krokodilrivier (Mpumalanga)